钦定古今图书集成/理学汇编/文学典/第240卷 > 徐师曾诗体明辨 > 《鼓吹歌辞》
## 钦定古今图书集成/理学汇编/文学典/第240卷 > 徐师曾诗体明辨 > 《鼓吹歌辞》

按：鼓吹者，诸乐之总名也。其所施用，亦别用之，朝会
宴飨者曰“黄门鼓吹”，汉明帝分乐为四品，而黄门鼓
吹居其三，即今所传汉殿中御食饭举七曲及太乐
食举十三曲是也。与魏世鼓吹长箫同用之道路从
行者曰“骑吹”，今所传《务成》《黄雀》《元云》《远如期》诸曲是
也。其师行而奏之马上者曰“横吹”，汉李延年因胡曲
而造新声是也。其旋师而奏之社庙者，曰《短箫铙歌》。
宋大礼，车驾宿斋所止，夜设警场，奏鼓吹。若巡幸则
夜奏于行宫，并号《警严曲》。今存其品辩之。